

**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ**

**από 18/11/2023 έως 20/11/2023**

**ΠΡΟΓΡΑΜΜΑ  ΣΑΒΒΑΤΟΥ  18/11/2023**

…..

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**23:10**  |  **Νύχτα Στάσου (ΝΕΟ ΕΠΕΙΣΟΔΙΟ)**  

**Έτος παραγωγής:** 2023

Ένα κεφάτο ταξίδι στην ιστορία του λαϊκού τραγουδιού προτείνει η μουσική εκπομπή «Νύχτα στάσου», που μεταδίδεται κάθε Σάββατο βράδυ από την ΕΡΤ1.

Οικοδεσπότες η δημοφιλής ερμηνεύτρια που έχει χαράξει τον δικό της δρόμο στο λαϊκό και στο σύγχρονο λαϊκό τραγούδι Μελίνα Ασλανίδου και ο κορυφαίος μαέστρος-συνθέτης μεγάλων επιτυχιών Χρήστος Νικολόπουλος.

Μαζί τους, με το ταλέντο, τις γνώσεις και την αγάπη της για το ελληνικό τραγούδι συνεργάζεται η στιχουργός Λίνα Νικολακοπούλου.

Ο ιστορικός ερευνητής του λαϊκού τραγουδιού Κώστας Μπαλαχούτης συμμετέχει στην εκπομπή προσφέροντας άφθονο υλικό τεκμηρίωσης.

Διευθυντής της ορχήστρας και ενορχηστρωτής είναι ο Νίκος Στρατηγός.

Στην παρέα της, προσκεκλημένοι τραγουδιστές οι οποίοι θα ερμηνεύουν αγαπημένα τραγούδια, αλλά και δικές τους επιτυχίες, καθώς και πρόσωπα ταιριαστά στα μουσικά αφιερώματα της εκπομπής.

**«Μίκης Θεοδωράκης: Δρόμοι Λαϊκοί»**
**Eπεισόδιο**: 4

Στον Μίκη Θεοδωράκη και τα δημοφιλέστατα τραγούδια του είναι αφιερωμένο το τέταρτο επεισόδιο της μουσικής εκπομπής «Νύχτα Στάσου».

Η Μελίνα Ασλανίδου και ο Χρήστος Νικολόπουλος υποδέχονται τον συνθέτη, τραγουδοποιό και βιρτουόζο πιανίστα Στέφανο Κορκολή να ερμηνεύει πιάνο-φωνή μαζί με τη Σοφία Μανουσάκη αγαπημένα τραγούδια του Μίκη Θεοδωράκη σε ένα μουσικό στιγμιότυπο με μυσταγωγική ατμόσφαιρα.

Ο Δημήτρης Μπάσης και η Βίκυ Καρατζόγλου ερμηνεύουν με μοναδικό τρόπο διαχρονικά τραγούδια του συνθέτη: «Δραπετσώνα», «Βράχο βράχο τον καημό μου», «Μέρα Μαγιού μού μίσεψες», «Βραδιάζει», «Βρέχει στη φτωχογειτονιά», ενώ ο εγγονός του, Άγγελος Θεοδωράκης, συγκινεί τραγουδώντας την «Επιστολή».

Η Λίνα Νικολακοπούλου μιλά για τη συνεργασία της με τον Μίκη Θεοδωράκη στην Πολιτεία Γ΄. Συζητά για τον μεγάλο δημιουργό με τον συγγραφέα, βιογράφο του συνθέτη, Γιώργο Αρχιμανδρίτη, και την ανιψιά του Μάρω Θεοδωράκη, κόρη του αγαπημένου του αδελφού, Γιάννη.

Ο ιστορικός ερευνητής της εκπομπής, Κώστας Μπαλαχούτης, παραθέτει πολύτιμα στοιχεία για το έργο και την προσωπικότητα του πολυαγαπημένου Μίκη Θεοδωράκη.

Στην παρέα της εκπομπής, η μουσικός-συγγραφέας Μάρω Θεοδωράκη, ο συγγραφέας και δημιουργός ραδιοφωνικών και τηλεοπτικών ντοκιμαντέρ τέχνης και πολιτισμού δρ. Γιώργος Αρχιμανδρίτης, παρουσιαστής της λογοτεχνικής εκπομπής της ΕΡΤ «Η Λέσχη του βιβλίου», οι ηθοποιοί Δήμητρα Σιγάλα, Γιώργος Καραμίχος, Άρης Λεμπεσόπουλος και ο σολίστ του μπουζουκιού Μανώλης Καραντίνης.

Παρουσίαση: Μελίνα Ασλανίδου, Χρήστος Νικολόπουλος
Σύμβουλος Εκπομπής: Λίνα Νικολακοπούλου
Καλλιτεχνική Επιμέλεια: Κώστα Μπαλαχούτης
Σκηνοθεσία: Χρήστος Φασόης
Αρχισυνταξία: Μαρία Βλαχοπούλου
Δ/νση Παραγωγής ΕΡΤ: Άσπα Κουνδουροπούλου
Εξωτερικός Παραγωγός: Φάνης Συναδινός

(Μεγαλύτερη διάρκεια εκπομπής)

|  |  |
| --- | --- |
| Ταινίες  | **WEBTV** **ERTflix**  |

**01:45**  |  **Μικρό Έγκλημα - Ελληνικός Κινηματογράφος**   **(Αλλαγή ώρας)**

**Έτος παραγωγής:** 2008
**Διάρκεια**: 84'

Ο Λεωνίδας (Άρης Σερβετάλης) έχει µόλις αποφοιτήσει από τη Σχολή Αστυνοµικών και παίρνει την πρώτη του µετάθεση σ’ ένα πανέµορφο, πλην όµως αποµονωµένο νησί του Αιγαίου.

Οι επαγγελµατικές του προκλήσεις αρχικά περιορίζονται στο να τοποθετεί πινακίδες «Απαγορεύεται ο Γυµνισµός» στις ερηµικές παραλίες του νησιού, όµως όταν ανακαλύπτει το πτώµα του γέρου Ζαχαρία σ’ έναν γκρεµό, το καθήκον τον καλεί σε δράση. Ήταν ατύχηµα ή, όπως υπαγορεύει το ένστικτο του Λεωνίδα, τα πράγµατα δεν έγιναν τόσο απλά;

Στην προσπάθειά του να βρει τις απαντήσεις, ο Λεωνίδας θα ακολουθήσει µία ανορθόδοξη έρευνα, θα γνωριστεί µε όλους τους κατοίκους, θα ερωτευτεί και µέσα από την πολύ ιδιαίτερη σχέση που θα αναπτύξει µε το νησί, θα λύσει τελικά το µυστήριο γύρω από το θάνατο του Ζαχαρία.

Η ταινία: Ένα ελληνικό νησί, µοναδικό, πανέµορφο, αλλά και άγριο. Οι κάτοικοί του ιδιαίτεροι, ανθρώπινοι αλλά και λίγο τρελοί. Σ’ αυτόν τον κόσµο εµφανίζεται ο Λεωνίδας, ένας νεαρός αστυνοµικός, που σαφώς θα προτιµούσε την κινητικότητα της πόλης από ένα ήσυχο νησί. Κοντά του, γνωρίζουµε τον τόπο και τους ανθρώπους του. Στην αρχή βλέπουµε µόνο την επιφάνεια, ένα ήσυχο νησάκι, καθώς όµως ανακαλύπτουµε τους κατοίκους, µέσα από τα µάτια του κωµικού αλλά και φιλότιµου αστυνοµικού, παρασυρόµαστε από την οµορφιά του τοπίου και γινόµαστε ένα µαζί του, όπως κι ο πρωταγωνιστής. Τα γεγονότα της ταινίας αλλάζουν τα σχέδια του Λεωνίδα, όπως σ’ αυτές τις σπάνιες περιπτώσεις όπου δένεσαι µε έναν τόπο τόσο πολύ, ώστε να αλλάζεις το εισιτήριο της επιστροφής σου για να µείνεις λίγο ακόµα, κι έπειτα λίγο παραπάνω…

Παίζουν: Άρης Σερβετάλης, Βίκυ Παπαδοπούλου, Ράνια Οικονομίδου, Αντώνης Κατσαρής, Αρτώ Απαρτιάν, Ελένη Κοκκίδου, Βαγγελιώ Ανδρεαδάκη, Ερρίκος Λίτσης, Mouzafer Zifla, Παναγιώτης Μπενέκος, Δημήτρης Δρόσος, Μάρα Μπαρόλα, Ευγενία Δημητροπούλου, Jean Jacques Terson, Catherine Suen, Φώτης Θωμαΐδης, Δήμητρα Στογιάννη, Κωνσταντίνος Κορωναίος, Γιώργος Σουξές, Άκης Σακελλαρίου, Ρίκα Βαγιάννη
Σενάριο: Χρίστος Γεωργίου
Διεύθυνση φωτογραφίας: Γιώργος Γιαννέλης
Καλλιτεχνική επιµέλεια: Μιχάλης Σαμιώτης
Μουσική: Θανάσης και Κωνσταντής Παπακωνσταντίνου
Μακιγιάζ: Δήμητρα Φαφαλιού
Μοντάζ: Isabel Meier
Σκηνοθεσία: Χρίστος Γεωργίου

|  |  |
| --- | --- |
| Ενημέρωση / Ειδήσεις  | **WEBTV** **ERTflix**  |

**03:15**  |  **Ειδήσεις - Αθλητικά - Καιρός  (M) (Αλλαγή ώρας)**

|  |  |
| --- | --- |
| Ταινίες  | **WEBTV** **ERTflix**  |

**03:45**  |  **Λεωφόρος Πατησίων - Μικρές Ιστορίες**  

**Διάρκεια**: 12'

Η «Λεωφόρος Πατησίων» του Θανάση Νεοφώτιστου κέρδισε 3 διακρίσεις στο 41ο Φεστιβάλ Clermont-Ferrand!

Στο 41ο Clermont-Ferrand, το μεγαλύτερο φεστιβάλ ταινιών μικρού μήκους, η ταινία «Λεωφόρος Πατησίων» (Patision Avenue) του Θανάση Νεοφώτιστου κέρδισε 3 διακρίσεις: το βραβείο από το Canal+ (PrixCanal+), το βραβείο της κριτικής επιτροπής (Prix Special du jury International) και υποψηφιότητα για τα European Film Awards κατορθώνοντας παράλληλα να αποσπάσει τις καλύτερες κριτικές από το κοινό και να κλέψει τις εντυπώσεις!

Αξίζει να σημειωθεί πως για το 2019 στο φεστιβάλ έγιναν 9.238 υποβολές ταινιών, ενώ οι συμμετοχές ήταν μόλις 78! Ανάμεσα σε αυτές τις εξαιρετικές ταινίες ο ανταγωνισμός ήταν πολύ μεγάλος, κάνοντας την διάκριση ακόμα πιο σημαντική.

Η «Λεωφόρος Πατησίων, το απαιτητικό μονοπλάνο του Θανάση Νεοφώτιστου που γυρίστηκε στο κέντρο της Αθήνας, με πρωταγωνίστρια μία γυναίκα που έρχεται αντιμέτωπη με τα μεγαλύτερα διλήμματα της ζωής της, συνεχίζει δυναμικά τη λαμπρή της πορεία, μετά την παγκόσμια πρεμιέρα στην 75η Μόστρα της Βενετίας και με ήδη 18 διαγωνιστικές συμμετοχές σε διεθνή φεστιβάλ και 5 μεγάλα βραβεία!

Επόμενη στάση της ταινίας είναι στο διαγωνιστικό τμήμα του σημαντικού φεστιβάλ μικρού μήκους Τάμπερε (49th Tampere IFF) και στο διεθνές φεστιβάλ της Δρέσδης (31st Dresden IFF)!

Η μαμά του Γιάννη καθώς κατευθύνεται σε μια οντισιόν, για το ρόλο της Σαιξπηρικής Βιόλας, ανακαλύπτει ότι ο γιος της έχει μείνει μόνος του στο σπίτι. Περπατώντας στη Λεωφόρο Πατησίων, μιας από τις πιο αντιφατικές περιοχές του κέντρου της Αθήνας, θα παλέψει να ισορροπήσει όλους τους ρόλους της ζωής της μέσα από το κινητό της.

Ο Σκηνοθέτης συμπληρώνει: «Η ταινία αυτή είναι η προσπάθειά μου να καταλάβω τη μητέρα μου, ένα πλάσμα αξιοθαύμαστης ευαισθησίας, που τη θυμάμαι να ακροβατεί μεταξύ της γυναικείας φύσης της, των στερεότυπων για τις γυναίκες και των αληθινών επιθυμιών της. Αυτό που μπορώ να δω τώρα είναι ότι έδωσε σκληρές μάχες, κερδίζοντας κάποιες και χάνοντας άλλες»

Τον πρωταγωνιστικό ρόλο ερμηνεύει η Μαρίνα Συμεού, ενώ η ταινία είναι μία παραγωγή της Αργοναύτες Α.Ε με παραγωγό την Ιωάννα Μπολομύτη.

Με την Μαρίνα Συμεού

Σκηνοθεσία: Θανάσης Νεοφώτιστος
Σενάριο: Γιώργος Αγγελόπουλος, Θανάσης Νεοφώτιστος, Παύλος Σηφάκης
Παραγωγός: Ιωάννα Μπολομύτη
Executive Producer: Πάνος Παπαχατζής
Συνεργάτης Παραγωγός: Κυβέλη Short
Διεύθυνση Φωτογραφίας: Γιάννης Φώτου
Ηχοληψία: Alejandro Cabrera, Γιάννης Αντύπας
Production Design: Θανάσης Νεοφώτιστος
Ενδυματολογία: Εύα Γαϊτανίδου
Μοντάζ: Πάνος Αγγελόπουλος
Sound Design: Alejandro Cabrera
Διεθνείς Πωλήσεις: Radiator IP Sales

|  |  |
| --- | --- |
| Ταινίες  | **WEBTV** **ERTflix**  |

**04:00**  |  **Ο Φοιτητής - Μικρές Ιστορίες**   **(Αλλαγή ώρας)**

**Έτος παραγωγής:** 2021
**Διάρκεια**: 8'

Ελληνική ταινία μυθοπλασίας, παραγωγής 2021.

Αθήνα, 17 Νοεμβρίου 1973.
Μετά από την τριήμερη κατάληψη του Πολυτεχνείου, το δικτατορικό καθεστώς αποφασίζει να επέμβει στρατιωτικά και να καταστείλει τις απειλητικές για την κυριαρχία του διαδηλώσεις.
Παρακολουθούμε όσα διαδραματίστηκαν μέσα στο άρμα τα τελευταία λεπτά, πριν αυτό γκρεμίσει την κεντρική πύλη και εισβάλει στο Πολυτεχνείο.

Ηθοποιοί: Γιώργος Πυρπασσόπουλος, Γιώργος Μακρής, Δημήτρης Καπετανάκος, Στρατής Νταλαγιώργος
Σενάριο-Σκηνοθεσία: Βασίλης Καλαμάκης
Διεύθυνση Φωτογραφίας: Γιάννης Σίμος | Παραγωγή: Grumpy Gorilla Films | Διεύθυνση Παραγωγής: Άρης Κοτρώνης| Βοηθός Παραγωγής: Paul Typaldos |
Βοηθός Σκηνοθέτη: Γιώργος Τελτζίδης|
Σκηνικά/Production Design: Snuffmasks, Rodger Fisher |
Βοηθός Σκηνογράφου: Javier Perez Aranda, Olga Janinska |
Ενδυματολόγος: Μάγδα Καλορίτη | Βοηθός Ενδυματολόγου: Γιώργος Καρύδης|
Α' Βοηθός Κάμερας: Βαγγέλης Κασαπάκης| Β' Βοηθός Κάμερας/DIT: Πέγκυ Ζούτη| Ηχοληψία: Χρήστος Παπαδόπουλος| Μοντάζ: Γιώργος Κτιστάκης |
Σχεδιασμός Ήχου: END Productions Ζήσης Τόνας |
Σχεδιασμός Σκηνών Δράσης: Θάνος Τσαβλής | Μακιγιάζ-Ειδικά Εφέ: Ελευθερία Γκιόκα Σκριπτ: Ελισάβετ Πηρούνια |
Ηλεκτρολόγοι: Νίκος Μουσαφειράκης Νίκος Λουκάκης Χάρης Δούκας |
Γραφικά: Λουκία Τζωρτζοπούλου | Σύμβουλος Σεναρίου: Αγάθη Δαρλάση |
Color Grading: Γρηγόρης Αρβανίτης |VFX: Φώτης Φωτίου |
Φωτογράφοι: Otjon Lipe, Βαγγέλης Τσουμάνης

|  |  |
| --- | --- |
| Ψυχαγωγία  | **WEBTV** **ERTflix**  |

**04:10**  |  **Μουσικό Κουτί  (E)**   **(Αλλαγή ώρας)**

Το ΜΟΥΣΙΚΟ ΚΟΥΤΙ κέρδισε το πιο δυνατό χειροκρότημα των τηλεθεατών και συνεχίζει το περιπετειώδες ταξίδι του στη μουσική για τρίτη σεζόν στην ΕΡΤ1.

Ο Νίκος Πορτοκάλογλου και η Ρένα Μόρφη συνεχίζουν με το ίδιο πάθος και την ίδια λαχτάρα να ενώνουν διαφορετικούς μουσικούς κόσμους, όπου όλα χωράνε και όλα δένουν αρμονικά ! Μαζί με την Μπάντα του Κουτιού δημιουργούν πρωτότυπες διασκευές αγαπημένων κομματιών και ενώνουν τα ρεμπέτικα με τα παραδοσιακά, τη Μαρία Φαραντούρη με τον Eric Burdon, τη reggae με το hip –hop και τον Στράτο Διονυσίου με τον George Micheal.

Το ΜΟΥΣΙΚΟ ΚΟΥΤΙ υποδέχεται καταξιωμένους δημιουργούς αλλά και νέους καλλιτέχνες και τιμά τους δημιουργούς που με τη μουσική και το στίχο τους έδωσαν νέα πνοή στο ελληνικό τραγούδι. Ενώ για πρώτη φορά φέτος οι «Φίλοι του Κουτιού» θα έχουν τη δυνατότητα να παρακολουθήσουν από κοντά τα special επεισόδια της εκπομπής.

«Η μουσική συνεχίζει να μας ενώνει» στην ΕΡΤ1 !

**Καλεσμένοι: Θέμης Ανδρέαδης, Δημήτρης Μεντζέλος και Μάρω Μαρκέλλου**

Το πιο ανατρεπτικό, σατιρικό και γελαστό Μουσικό Κουτί που έχετε δει μέχρι τώρα ανοίγει στην ERTWorld.
Ο Νίκος Πορτοκάλογλου και η Ρένα Μόρφη υποδέχονται τον Θέμη Ανδρεάδη, μια εμβληματική μορφή του σατιρικού τραγουδιού της δεκαετίας του ’70 και τον Δημήτρη Μεντζέλο βασικό μέλος του μοναδικού σατιρικού hip hop συγκροτήματος, των θρυλικών Ημισκούμπρια! Στην παρέα έρχεται και η Μάρω Μαρκέλλου, η τραγουδοποιός της νεότερης γενιάς που με γλυκόπικρο χιούμορ αποτυπώνει στους στίχους της τα πάθη της σύγχρονης γυναίκας.

Η βραδιά είναι αφιερωμένη σε καλλιτέχνες από διαφορετικές γενιές και μουσικά ιδιώματα που όμως το κοινό συστατικό στα τραγούδια τους είναι το χιούμορ.

«Ο ΤΑΡΖΑΝ» και η «ΛΟΥΛΑ» του Θέμη Ανδρεάδη ξυπνούν αναμνήσεις στους …παλιότερους ενώ το «JE SUIS BOSSU» και το «ΠΑΜΕ ΟΛΟΙ ΜΑΖΙ ΣΕ ΜΙΑ ΠΑΡΑΛΙΑ» στους… νεότερους ! Και η Μάρω Μαρκέλλου μάς εξηγεί πώς την «πάτησε» και πήγε και ερωτεύτηκε έναν Γιάννη που… προκοπή δεν κάνει!

Ο Θέμης Ανδρεάδης ξεκίνησε πριν από πολλά χρόνια τη διαδρομή του από τα Προσφυγικά της Καλλιθέας, μαθήτευσε στην κιθάρα πλάι στον Νότη Μαυρουδή, εργάστηκε σε ιστορικές μπουάτ των ‘70ς και μέσα από τις συνεργασίες του με τον Γιάννη Μαρκόπουλο, τον Γιάννη Σπανό και τους στίχους του γελοιογράφου Γιάννη Λογοθέτη (ΛΟΓΟ) σχολίασε με χιούμορ και τρυφερότητα τα ήθη της εποχής «Τη δεκαετία του ΄50 άκουσα το πρώτο σατιρικό τραγούδι από τον Αττίκ και έλεγε δεν σου πάει το πάχος Δημητράκη κάνε πια και δίαιτα λιγάκι».

«Θυμάμαι το πρώτο σατιρικό τραγούδι που μου έκανε …κλικ ήταν το ΤΗΛΕΦΩΝΗΜΑ» λέει ο Δημήτρης Μεντζέλος που μαζί με τον Μιθριδάτη και τον Πρύτανη, τα πολυαγαπημένα Ημισκούμπρια, άρχισαν από το 1996 να βάζουν το hip hop σε κάθε ελληνικό σπίτι, σατίρισαν όλα τα κακώς κείμενα μιας κοινωνίας που ένιωθε ότι τα είχε όλα λυμένα, μέσα από αστείρευτες και απανωτές δόσεις πρωτοτυπίας, χαράς και ρυθμού.

H Μάρω Μαρκέλλου, μια από τις πιο καινοτόμους τραγουδοποιούς της γενιάς της καταγράφει με τα τραγούδια της τον έρωτα και τις ανθρώπινες σχέσεις με αστείρευτο χιούμορ!

Στο juke box της εκπομπής τα τραγούδια παίζονται …αλλιώς και η Μπάντα του Μουσικού Κουτιού «ζωγραφίζει» στο «ΕΙΜΑΙ ΠΟΛΥ ΩΡΑΙΟΣ»!

Παρουσίαση: Νίκος Πορτοκάλογλου, Ρένα Μόρφη
Ιδέα, Kαλλιτεχνική Επιμέλεια: Νίκος Πορτοκάλογλου
Παρουσίαση: Νίκος Πορτοκάλογλου, Ρένα Μόρφη
Σκηνοθεσία: Περικλής Βούρθης
Αρχισυνταξία: Θεοδώρα Κωνσταντοπούλου
Παραγωγός: Στέλιος Κοτιώνης
Διεύθυνση φωτογραφίας: Βασίλης Μουρίκης
Σκηνογράφος: Ράνια Γερόγιαννη
Μουσική διεύθυνση: Γιάννης Δίσκος
Καλλιτεχνικοί σύμβουλοι: Θωμαϊδα Πλατυπόδη – Γιώργος Αναστασίου
Υπεύθυνος ρεπερτορίου: Νίκος Μακράκης
Photo Credits : Μανώλης Μανούσης/ΜΑΕΜ
Εκτέλεση παραγωγής: Foss Productions μαζί τους οι μουσικοί:
Πνευστά – Πλήκτρα / Γιάννης Δίσκος
Βιολί – φωνητικά / Δημήτρης Καζάνης
Κιθάρες – φωνητικά / Λάμπης Κουντουρόγιαννης
Drums / Θανάσης Τσακιράκης
Μπάσο – Μαντολίνο – φωνητικά / Βύρων Τσουράπης
Πιάνο – Πλήκτρα / Στέλιος Φραγκούς

**ΠΡΟΓΡΑΜΜΑ  ΚΥΡΙΑΚΗΣ  19/11/2023**

…..

|  |  |
| --- | --- |
| Ψυχαγωγία / Εκπομπή  | **WEBTV** **ERTflix**  |

**16:00**  |  **Μαμά-δες (ΝΕΟ ΕΠΕΙΣΟΔΙΟ)**  

**Έτος παραγωγής:** 2023

**Καλεσμένη η Κλέλια Ρένεση και ο Γρηγόρης Βαλτινός**
**Eπεισόδιο**: 10

|  |  |
| --- | --- |
| Αθλητικά / Μπάσκετ  | **WEBTV**  |

**17:15**  |  **Basket League: ΠΡΟΜΗΘΕΑΣ ΠΑΤΡΑΣ - ΑΠΟΛΛΩΝ ΠΑΤΡΑΣ (7η Αγωνιστική)  (Z) (Τροποποίηση προγράμματος)**

Το συναρπαστικότερο πρωτάθλημα των τελευταίων ετών της Basket League έρχεται στις οθόνες σας.
Όλοι οι αγώνες του πρωταθλήματος, αποκλειστικά από την ΕΡΤ.
12 ομάδες, 22 αγωνιστικές, play out, play off, ημιτελικοί & τελικοί, ένας μπασκετικός μαραθώνιος με 186 αμφίρροπους αγώνες.
Καλάθι-καλάθι, πόντο-πόντο, όλη η δράση σε απευθείας μετάδοση.

Κλείστε θέση στην κερκίδα της ERTWorld τώρα!

(Αλλαγή ημέρας και ώρας του αγώνα)

|  |  |
| --- | --- |
| Ντοκιμαντέρ  | **WEBTV** **ERTflix**  |

**19:15**  |  **Αναζητώντας τη Βερενίκη  (E)**  

**«Η βιογραφία του φωτός»**
**Eπεισόδιο**: 8

|  |  |
| --- | --- |
| Αθλητικά / Μπάσκετ  | **WEBTV**  |

**20:15**  |  **Basket League: ΜΑΡΟΥΣΙ - ΟΛΥΜΠΙΑΚΟΣ (7η Αγωνιστική)  (Z)**

Το συναρπαστικότερο πρωτάθλημα των τελευταίων ετών της Basket League έρχεται στις οθόνες σας.
Όλοι οι αγώνες του πρωταθλήματος, αποκλειστικά από την ΕΡΤ.
12 ομάδες, 22 αγωνιστικές, play out, play off, ημιτελικοί & τελικοί, ένας μπασκετικός μαραθώνιος με 186 αμφίρροπους αγώνες.
Καλάθι-καλάθι, πόντο-πόντο, όλη η δράση σε απευθείας μετάδοση.

Κλείστε θέση στην κερκίδα της ERTWorld τώρα!

…..

**ΠΡΟΓΡΑΜΜΑ  ΔΕΥΤΕΡΑΣ  20/11/2023**

…..

|  |  |
| --- | --- |
| Ψυχαγωγία / Τηλεπαιχνίδι  | **WEBTV**  |

**16:00**  |  **Το Μεγάλο Παιχνίδι  (E)**  

**Ομάδες: Χρήστος Βολικάκης - Γιώργος Δερβίσης**
**Eπεισόδιο**: 46

|  |  |
| --- | --- |
| Αθλητικά / Μπάσκετ  | **WEBTV**  |

**17:15**  |  **Basket League: ΠΑΝΑΘΗΝΑΪΚΟΣ - ΑΕΚ (7η Αγωνιστική)  (Z)**

Το συναρπαστικότερο πρωτάθλημα των τελευταίων ετών της Basket League έρχεται στις οθόνες σας.
Όλοι οι αγώνες του πρωταθλήματος, αποκλειστικά από την ΕΡΤ.
12 ομάδες, 22 αγωνιστικές, play out, play off, ημιτελικοί & τελικοί, ένας μπασκετικός μαραθώνιος με 186 αμφίρροπους αγώνες.
Καλάθι-καλάθι, πόντο-πόντο, όλη η δράση σε απευθείας μετάδοση.

Κλείστε θέση στην κερκίδα της ERTWorld τώρα!

|  |  |
| --- | --- |
| Ντοκιμαντέρ  | **WEBTV** **ERTflix**  |

**19:15**  |  **Αναζητώντας τη Βερενίκη  (E)**  

**«Το άστρο της ημέρας»**
**Eπεισόδιο**: 9

|  |  |
| --- | --- |
| Αθλητικά / Βόλεϊ  | **WEBTV**  |

**20:15**  |  **Volley League: ΚΑΛΑΜΑΤΑ - ΦΟΙΝΙΚΑΣ ΣΥΡΟΥ (4η Αγωνιστική)  (Z) (Τροποποίηση προγράμματος)**

Εννέα ομάδες σε μια διαρκή μάχη για την αγωνιστική επιβίωση στη Volley League 2023-2024, με την ERTWorld να μεταδίδει απευθείας τις σημαντικότερες αναμετρήσεις.

Κάθε αγωνιστική και ντέρμπι. Οι ομάδες διεκδικούν τον τίτλο του πρωταθλητή της χρονιάς, προσφέροντας θέαμα υψηλού επιπέδου, ενώ οι αναμετρήσεις κρίνονται συχνά ακόμη και στα πέντε σετ.

Οι κάμερες της ΕΡΤ είναι εκεί, καταγράφοντας τις εξελίξεις μέχρι την ανάδειξη του πρωταθλητή!

(Αλλαγή ημέρας και ώρας του αγώνα)

|  |  |
| --- | --- |
| Ψυχαγωγία / Ελληνική σειρά  | **WEBTV** **ERTflix**  |

**22:15**  |  **Κάνε ότι Κοιμάσαι ΙΙ (ΝΕΟ ΕΠΕΙΣΟΔΙΟ)**  

**[Με αγγλικούς υπότιτλους]**
**Eπεισόδιο**: 17

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**